[{"text_idx": "#000002", "text": "Eile saatis so\u0303branna mulle pildi sellest, milline olin umbes ta\u0308pselt aasta tagasi. Ehk siis Rootsi kruiisil sai ostetud nii palju khm jooki khm, et saime ka\u0308ruga kajutisse rallida. Ta\u0308naseks rallin ma ainult vankriga.."}, {"text_idx": "#000003", "text": "28 oli iseenesest u\u0308ks suurepa\u0308rane eluaasta, kuhu mahtus nii rasestumine kui ka lapse saamine. Suurimaks saavutuseks (lisaks iseendast arbuusi va\u0308lja pressimisele) oli kindlasti Vo\u0303handu maratoni edukas la\u0308bimine ja teine koht oma klassis, haha. Reisitud sai abikaasaga Horvaatiasse, to\u0308o\u0308alaselt Itaaliasse ja Aasiasse ning kaks korda Rootsi. Ra\u0308a\u0308kimata siis veel toidualatest ettevo\u0303tmistest, arengust ja makroonikoolitustest. Mina olen va\u0308ga rahul! Nii palju sain tehtud. Aimates, et tulemas on rahulikumad ja enam mitte no\u0303nda enesekesksed ajad."}, {"text_idx": "#000004", "text": "Lapsevanem olen olnud juba peaaegu 2,5 kuud ja see on olnud.. eee.. u\u0308ks o\u0303petlik aeg. Kaunitar on mulle o\u0303petanud aega maha vo\u0303tma ja hindama positiivseid asju siin elus. Ka ko\u0303ige va\u0308iksemaid. Kui u\u0308ks inimene ikka kaks tundi sulle na\u0308kku ro\u0308o\u0308gib ja siis ta\u0308iesti ootamatult naeratab, puristab piima ja u\u0308tleb \u201cagu\u201d, siis endalegi ootamatult avastad o\u0303nnepisarad silmist. Ma ei loe enam peaaegu u\u0308ldse uudiseid, arvutit avan heal juhul kord na\u0308dalas, et Selverist toitu tellida, ja suhtlen eranditult ainult heade ja soojade inimestega! Varem ma poleks kunagi uskunud, et muutun no\u0303nda ebakultuurseks, et mind ei huvita, mis maailmas toimub. Aga vo\u0303ta na\u0308pust. Praegu on ro\u0303o\u0303msameelsus kordades olulisem. Minu teha on see, et Kaunitar kasvaks positiivses elukeskkonnas ja kui see ta\u0308hendab ajutiselt (ro\u0303hk on sellel so\u0303nal, eks) mulle seda, et olen erak, siis olen hea meelega erak."}, {"text_idx": "#000005", "text": "Mida ma siis teen pa\u0308evad la\u0308bi? Olles ise lapsehooldusPUHKUSEL (selle so\u0303na va\u0308lja mo\u0303tlejale oleks mul ku\u0308ll paar koledamat so\u0303na o\u0308elda..). Kui laps on a\u0308rkvel, siis pu\u0308hendun ta\u0308ielikult temale. Vo\u0303imlen, masseerin, ulatan ma\u0308nguasju ja teen eluks vajalikke toiminguid. Vankriga pu\u0308u\u0308an teha iga pa\u0308ev 1,5-2,5h jalutuska\u0308ike. Kui laps magab kodus, siis kiiruga teen su\u0308u\u0308a, tellin toitu, vo\u0303imlen ise vahelduseks ja koristan. Seda juhul, kui laps ei maga minu otsas. Kui lood on nii, siis vaatan MKR \ud83d\ude00 Abikaasa on mul enamasti kodust eemal ja sestap olen nagu u\u0308ksikema. O\u0303nneks see muutub maikuust, kui abikaasa ja\u0308a\u0308b lapsehoolduspuhkusele. Nii et maikuust on mul suured plaanid \u2013 lisada pa\u0308evakavva trenn ja blogimine! \ud83d\ude00 Pa\u0308ris metsik, eksole."}, {"text_idx": "#000007", "text": "130 g jahvatatud ja so\u0303elutud pistaatsiapa\u0308hkleid"}, {"text_idx": "#000008", "text": "Soovi korral \u2013 rohelist toiduva\u0308rvi"}, {"text_idx": "#000009", "text": "180 g martsipani (vo\u0303imalikult ko\u0303rge mandlisisaldusega)"}, {"text_idx": "#000010", "text": "200 g ro\u0308stitud ja hakitud mandleid"}, {"text_idx": "#000011", "text": "Biskviidi jaoks kuumuta ahi 170 kraadini (po\u0308o\u0308rdo\u0303hk). Vahusta munavalge viinakiviga keskmisel kiirusel pehme vahuni. To\u0303sta kiirust ja lisa ja\u0308rk-ja\u0308rgult suhkur ning ja\u0308tka vahustamist, kuni suhkur sulanud. Soovi korral lisa toiduva\u0308rvi. Vahepeal so\u0303elu kaussi kokku pistaatsiajahu, tuhksuhkur ja jahu. Sega kuivained ettevaatlikult munavalgevahu hulka. Ma\u0308a\u0308ri vaht 25 x 30 cm vormi ja ku\u0308pseta 15 \u2013 18 minutit."}, {"text_idx": "#000012", "text": "Kro\u0303bediku jaoks sulata s\u030cokolaad vesivannil ja sega u\u0308leja\u0308a\u0308nud koostisosade hulka. Suru koogivormi po\u0303hja ja kohe aseta peale biskviit. Kata biskviit o\u0303hukese moosikihiga."}, {"text_idx": "#000013", "text": "S\u030cokolaadivahu jaoks kuumuta vahukoor keemiseni. Samal ajal vahusta munakollaseid suhkruga. Ja\u0308tkates vahustamist kalla pool koorest peene joana munakollastele. Kalla munakollased nu\u0308u\u0308d ja\u0308releja\u0308a\u0308nud vahukoore potti ja ja\u0308tka segades kuumutamist, kuni segu pakseneb ja on 80 kraadi. Vahepeal pane s\u030cokolaadid kaussi. Kalla kuum muna-vahukooresegu la\u0308bi so\u0303ela s\u030cokolaadile, lisa sool. Kalla saadud vaht vormi. To\u0303sta kook ku\u0308lmkappi va\u0308hemalt 4 tunniks."}, {"text_idx": "#000014", "text": "Lo\u0303ika koogist meelepa\u0308rase kujuga koogikesed ja kaunista pistaatsiapa\u0308hklite, vaarikate ja/vo\u0303i s\u030cokolaadiga."}, {"text_idx": "#000015", "text": "Vaarika-kookose juustukook ja blogi II su\u0308nnipa\u0308ev\nLemon bar ja neli kaunist kuud"}, {"text_idx": "#000021", "text": "Aita\u0308h, Katrin! Hea teada, et ma pole siis ainuke, kes pa\u0308evauudiseid boikoteerib \ud83d\ude00 Lastesaadeteni ma pole veel jo\u0303udnud, aga kokasaateid vaatan hea meelega."}, {"text_idx": "#000022", "text": "Ma elan sulle nii kaasa! See on imeline kui pu\u0308hendunud sa oled...ko\u0303igele, mida sa elus teed:) need va\u0308ikesed kisako\u0303rid on maaaailma suurim o\u0303nnistus, milline privileeg, et saame nendega koos olla ja kasvada...(mjah, raske on nii mo\u0303elda, kui o\u0303htuti 2-3h nuttu kuulad ja midagi teha ei oska:) va\u0308hemalt minul:D)"}, {"text_idx": "#000023", "text": "Ajee! Aita\u0308h ilusate so\u0303nade eest! Eks kisako\u0303ri hetkedel on to\u0303esti raske seda privileegi tunnetada.. \ud83d\ude00 Aga o\u0303nneks neid hetki on pigem va\u0308he!"}, {"text_idx": "#000024", "text": "Hei! Kas koogi laod kokku samasse vormi kus biskviidi tegid? Hakkan katsetama \ud83d\ude42"}, {"text_idx": "#000025", "text": "Tegelikult, kui on vo\u0303imalik, siis peaks biskviidi ku\u0308psetama natuke suuremas vormis, et sellel saaks a\u0308a\u0308red a\u0308ra lo\u0303igata \u2013 niimoodi ja\u0308a\u0308vad ko\u0303ik koogitu\u0308kid u\u0308hesugused ko\u0303ikidelt ku\u0308lgedelt."}, {"text_idx": "#000027", "text": "Aita\u0308h! Viinakivi ei ole otseselt asendatav. Vo\u0303id kasutada natuke sidrunimahla na\u0308iteks vo\u0303i selle sootuks a\u0308ra ja\u0308tta."}, {"text_idx": "#000028", "text": "Millises vormis seda kooki teed? Kui kasutada ainult nn tordiro\u0303ngast, kas siis kreem va\u0308lja voolama ei hakka? Vo\u0303i kasutad kandilist lahtika\u0308ivat koogivormi?"}, {"text_idx": "#000037", "text": "Ro\u0308stitud lillkapsa ja la\u0308a\u0308tse supp"}]